Puuma pojad on küll täpilised, kuid täiskasvanud puuma kasukas on ühte värvi. Võrreldes vähetäpilise kanada ilvesega on punailves silmatorkavalt kirju. Punailveste karvakasuka värvus on väga varieeruv: esineb nii halli ja sinakas-halli kui kollakas-pruuni ja punakas-pruuni koos valgega. On olemas nii melanootilisi (ainult Floridas) kui albinootilisi punailveseid. Täpid, triibud, vöödid ja laigud annavad igale loomale ainulaadse mustri.